stanford-oval/wikipedia huggingface dataset:
โนโต (ฟอนต์)

| --- | --- |

ชนิด: Sans-serif (humanist); serif (transitional); non-Latin
การจัดหมู่แบบว็อกซ์-เอไทไพ: Sans-serif (humanist); serif (transitional); non-Latin
กรรมาธิการ: Google
วันที่สร้าง: 2012–2020
วันที่เผยแพร่: 2013
สัญญาอนุญาต: SIL Open Font License (2015–present) Apache License (2013–2015)
เว็บไซต์: notofonts.github.io 
โนโต (Noto) คือตระกูลฟอนต์ขยายเสรีอันมีฟอนต์คอมพิวเตอร์ประกอบด้วยมากกว่า 100 แบบ โดยได้รับการออกแบบร่วมกันให้ครอบคลุมระบบการเขียนทั้งหมดที่มีในยูนิโคด ข้อมูลเมื่อ ตุลาคม 2016 ระบุว่าโนโตมีรูปอักขระครอบคลุมระบบการเขียนทั้งหมด 93 ระบบที่กำหนดไว้ในยูนิโคด เวอร์ชัน 6.1 (เมษายน 2012) แม้ว่าจะครอบคลุมอักษรจีน ญี่ปุ่น และเกาหลีได้น้อยกว่า 30,000 ตัวจากอักษรทั้งหมดเกือบ 75,000 ตัวในเวอร์ชัน 6.0 ก็ตาม โนโตครอบคลุมอักขระมากกว่า 77,000 ตัว ซึ่งคิดเป็นประมาณครึ่งหนึ่งของอักขระ 149,186 ตัวที่กำหนดไว้ใน Unicode 15.0 (เปิดตัวในเดือนกันยายน 2022)
เป้าหมายในการออกแบบโนโต คือต้องการให้อักษรต่าง ๆ ดูมีความกลมกลืนทางภาพ (เช่น ความสูงและความหนาของเส้นงที่เข้ากันได้) ในแต่ละภาษา/ระบบการเขียน ตระกูลฟอนต์ขยายนี้ริเริ่มโดย Google และแจกจ่ายภายใต้สัญญาอนุญาตโอเพนฟอนต์  โดยก่อนหน้านี้ฟอนต์เหล่านี้แจกจ่ายภายใต้สัญญาอนุญาตอะแพชี 2.0 มาจนถึงปี 2015
นิรุกติศาสตร์

ในการแสดงข้อความโดยคอมพิวเตอร์ บางครั้งอักขระจะแสดงเป็นอักขระทดแทน (โดยทั่วไปเป็นสี่เหลี่ยมผืนผ้าเล็ก ๆ) ตัวอักษรเหล่านี้แสดงถึงตัวอักษรที่ไม่สามารถแสดงได้เนื่องจากขาดฟอนต์ที่มีตัวอักษรนั้น ๆ ในคอมพิวเตอร์ และบางครั้งก็ถูกเรียกด้วยชื่อเล่นว่าเป็น เต้าหู้ (เนื่องจากดูคล้ายกับเต้าหู้ที่เป็นทรงสี่เหลี่ยมผืนผ้า)
เป้าหมายของ Google ในการสร้างโนโต (ซึ่งชื่อของฟอนต์นั้นมาจากคำว่า no ผสมกับ tofu ที่แปลได้ว่า ไม่มีเต้าหู้) คือการลบ 'เต้าหู้' เหล่านี้ออกจากเว็บ
ลักษณะเฉพาะ > อิโมจิ

โครงการ Noto Emoji มีแบบอักษรอีโมจิทั้งแบบสีและขาวดำ เวอร์ชันสีใช้บนโปรแกรมประยุกต์บนเว็บ เช่น Gmail, Google Chat, Google Meet, Google Hangouts และ YouTube เช่นเดียวกับ ระบบปฏิบัติการ Android, Wear OS, และ ChromeOS นอกจากนี้ยังใช้ในแอป Slack บน Windows, Linux และ Android อีกด้วย
ลักษณะเฉพาะ > อักษรละติน กรีก และซีริลลิก

Noto Sans และ Noto Serif มีรูปอักขระละติน กรีก และซีริลลิก Noto Sans มีพื้นฐานมาจาก Droid Sans และ Open Sans ในขณะที่ Noto Serif มีพื้นฐานมาจาก Droid Serif ฟอนต์เหล่านี้ออกแบบโดย Steve Matteson
Noto Sans มีอักษรแอลพิมพ์เล็ก U+006C l latin small letter l ที่ไม่มีหาง, ซึ่งอาจทำให้สับสนกับตัวไอพิมพ์ใหญ่ (U+0049 I latin capital letter i) หรือเลขหนึ่ง (U+0031 1 digit one) ได้
ดูเพิ่ม

แบบอักษรยูนิโคดโอเพนซอร์ส
ดรอยด์ ฟอนต์โดยปริยายของ Android เวอร์ชันแรกๆ
โอเพนแซนส์ ฟอนต์ที่พัฒนาต่อมาจากดรอยด์ แซนส์
โรบอโต ฟอนต์โดยปริยายของ Android เวอร์ชันหลัง ๆ
ไอบีเอ็มเพล็กซ์ ฟอนต์ที่เสรีและโอเพนซอร์สจากไอบีเอ็ม
ฟอนต์แห่งชาติ
ฟอนต์พีที ฟอนต์ที่เสรีและโอเพนซอร์สจากรัสเซีย
แหล่งข้อมูลอื่น

เว็บไซต์ทางการ
Noto at Google Fonts
Noto Fonts at GitHub
โรงพยาบาลรัตนประชารักษ์

| โรงพยาบาลรัตนประชารักษ์ |
| --- | --- |
สำนักการแพทย์ กรุงเทพมหานคร

ภูมิศาสตร์
ที่ตั้ง: เลขที่ 177 ถนนไมตรีจิต แขวงสามวาตะวันออก เขตคลองสามวา กรุงเทพมหานคร, ประเทศไทย
หน่วยงาน
ประเภท: โรงพยาบาลรัฐ
สังกัด: สำนักการเเพทย์
บริการสุขภาพ
แผนกฉุกเฉิน: มี
จำนวนเตียง: 250 เตียง
ประวัติ
เปิดให้บริการ: พ.ศ. 2556
โรงพยาบาลรัตนประชารักษ์ เป็นโรงพยาบาลในสังกัดสำนักการแพทย์ กรุงเทพมหานคร ตั้งอยู่บริเวณถนนไมตรีจิต แขวงสามวาตะวันออก เขตคลองสามวา กรุงเทพมหานคร มีพื้นที่ 20 ไร่
ประวัติ

โรงพยาบาลรัตนประชารักษ์ แต่เดิมชื่อ โรงพยาบาลคลองสามวา เริ่มก่อตั้งโดยมีผู้แสดงเจตนาในการบริจาคที่ดิน คือ นายใย และนางเพ็ญแข ลิ่มทอง กับนางประดับ โกมุท จำนวน 2 แปลง มีเนื้อที่ 20 ไร่ ผ่านพระเทพประสิทธิมนต์ (โกศล มหาวีโร) เจ้าอาวาสวัดศรีสุดารามวรวิหารเป็นผู้รับมอบให้แก่กรุงเทพมหานครเพื่อสร้างโรงพยาบาล ขนาด 200 เตียง
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงวางศิลาฤกษ์ก่อสร้างโรงพยาบาลคลองสามวา เมื่อวันพฤหัสบดีที่ 28 มีนาคม พ.ศ. 2556 อาคารประกอบด้วยอาคารชั้นเดียวยกใต้ถุนสูง 2 เมตร กว้าง 18 เมตร ยาว 49 เมตร พื้นที่ใช้สอยประมาณ 1,790 เมตร ลานจอดรถบนอาคารกว้าง 18 เมตร ยาว 26 เมตร
พ.ศ. 2563 กรุงเทพมหานครอนุมัติงบประมาณก่อสร้างอาคารโรงพยาบาลคลองสามวา โดยเริ่มก่อสร้างตั้งแต่ พ.ศ. 2564 ใช้เวลาก่อสร้าง 3 ปี แล้วเสร็จเมื่อ พ.ศ. 2567 โดยก่อสร้างอาคารจำนวน 3 อาคาร ประกอบด้วย อาคารโรงพยาบาลความสูง 10 ชั้น และชั้นใต้ดิน 1 ชั้น พื้นที่ใช้สอย 60,195 ตารางเมตร จำนวน 250 เตียง อาคารหอพักแพทย์ความสูง 9 ชั้น พื้นที่ใช้สอย 4,800 ตารางเมตร จำนวน 70 ห้อง อาคารหอพักพยาบาลความสูง 9 ชั้น พื้นที่ใช้สอย 9,500 ตารางเมตร จำนวน 154 ห้อง อาคารจอดรถยนต์ความสูง 8 ชั้น และชั้นใต้ดิน 1 ชั้น พื้นที่ใช้สอย 20,000 ตารางเมตร
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลว่า "รัตนประชารักษ์" หมายถึง โรงพยาบาลที่เป็นแหล่งรักษาประชาชนอันยอดเยี่ยม และเสด็จพระราชดำเนินทรงเปิดโรงพยาบาลเมื่อวันที่ 8 สิงหาคม พ.ศ. 2567
ไพล

| ไพล |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Zingiberaceae
สกุล:: Zingiber
สปีชีส์:: Z.  cassumunar
ชื่อทวินาม
Zingiber cassumunar Roxb.

ไพล เป็นพืชชนิดหนึ่งในวงศ์ขิง ชื่อวิทยาศาสตร์: Zingiber cassumunar เป็นพืชลงหัว มีเหง้าใหญ่ เนื้อในสีเหลือง มีกลิ่นหอมใบเรียวยาวปลายแหลมดอกออกรวมกันเป็นช่ออยู่บนก้านช่อดอก ช่วงเวลาที่เก็บเป็นยา เก็บเหง้าแก่จัด หลังจากต้นไพลลงหัวแล้ว
ไพลใช้ผสมในน้ำพริกแกงป่าทางจังหวัดระยอง ช่วยดับกลิ่นคาวของเนื้อสัตว์ป่าทำให้น้ำแกงสีเหลือง ส่วนของไพลที่ใช้เป็นยาคือเหง้าแก่จัด แก้ฟกช้ำ บวม เคล็ด ยอก ปวดเมื่อย ขับลม ท้องเดิน ช่วยขับระดูหรือประจำเดือนของสตรีนิยมใช้หลังจากที่คลอดบุตรแล้ว เหง้าไพลมีน้ำมันหอมระเหย ร้อยละ 0.8 และมีสารที่ให้สี  ซึ่งจากการทดลองพบว่ามีฤทธิ์ลดอาการอักเสบ กรมวิทยาศาสตร์การแพทย์ มีการค้นคว้าสารสำคัญที่มีสรรพคุณแก้หอบหืดและมีการวิจัยทางคลีนิค โดยใช้รักษาโรคหืดในเด็ก และไม่มีพิษเฉียบพลัน
การปลูก

ไพลสามารถขยายพันธุ์โดยใช้เมล็ด แง่งหรือเหง้าซึ่งเป็นส่วนของลำต้นใต้ดิน โดยทั่วๆ ไปจะใช้ส่วนของเหง้าเป็นท่อนพันธุ์ในการปลูก ไพลชอบดินร่วนซุย ไม่ชอบน้ำขังหรือดินที่มีการระบายน้ำไม่ดีเนื่องจากจะเน่าเสียโดยเฉพาะดินที่มีสภาพเป็นกรด เมื่อมีฝนชุกหรือความชื้นในดินสูง จะทำให้เกิดโรคแง่งเน่า  สามารถปลูกกลางแจ้งจนถึงมีแสงแดดพอควร ส่วนต้นเหนือดินมักจะยุบหรือแห้งเมื่อเข้าฤดูแล้ง ส่วนใหญ่จะเก็บเหง้าแก่เมื่ออายุ 2-3 ปีหลังปลูก
ไอโอเอส 13

| --- | --- |
รุ่นของระบบปฏิบัติการไอโอเอส


ผู้พัฒนา: แอปเปิล
รหัสต้นฉบับ: กรรมสิทธิ์ โดยมีส่วนประกอบที่เป็นโอเพินซอร์ซ
วันที่เปิดตัว: 19 กันยายน 2019; 5 ปีก่อน (2019-09-19)
แพลตฟอร์ม:  ไอโฟน iPhone 6S  iPhone 6S Plus  iPhone SE  iPhone 7  iPhone 7 Plus  iPhone 8  iPhone 8 Plus  iPhone X  iPhone XS  iPhone XS Max  iPhone XR  iPhone 11  iPhone 11 Pro  iPhone 11 Pro Max ไอพ็อดทัช iPod Touch (7th generation) 
ชนิดเคอร์เนล: ไฮบริด (XNU)
สัญญาอนุญาต: ซอฟต์แวร์กรรมสิทธิ์ ประกอบโอเพินซอร์ซ
รุ่นก่อนหน้า: ไอโอเอส 12
เว็บไซต์ทางการ: www.apple.com/ios/ios-13/
สถานะการสนับสนุน
ให้บริการ
บทความในชุด
ไอแพดโอเอส
ไอโอเอส 13 เป็นรุ่นสำคัญรุ่นที่สิบสามของระบบปฏิบัติการไอโอเอส ซึ่งพัฒนาโดยแอปเปิล มีการประกาศอย่างเป็นทางการเมื่อวันที่ 3 มิถุนายน 2562 ในงานงานสัมมนาแอปเปิลเวิลด์วายด์เดเวล็อพเพอส์ และเปิดตัวอย่างเป็นทางการเมื่อวันที่ 19 กันยายน 2562
การเปลี่ยนแปลงที่เกิดขึ้น เช่น ความเป็นส่วนตัวในการเปิดหรือปิดบริการตำแหน่งที่อยู่ ระบบการแสดงภาพบนหน้าจอในโหมดกลางคืน หรือ ดาร์คโหมด (Dark mode) ในแอปพลิเคชันทั้งของแอปเปิลเองและแอปอื่น ๆ บางส่วน การแสดงผลแถบเพิ่มลดเสียงที่เปลี่ยนไปแสดงทางด้านซ้ายมือของหน้าจอ แทนที่ตรงกลางจอ. การพัฒนาซีรีให้สามารถพูดด้วยน้ำเสียงที่เป็นธรรมชาติขึ้น และมีพัฒนาระบบมากขึ้น
ในส่วนของไอโอเอส 13 ที่จะอัปเดทในไอแพด ได้เปลี่ยนชื่อใหม่เป็นไอแพดโอเอส เป็นนัยถึงการแยกระบบปฏิบัติการที่จะแตกต่างไปจากไอโอเอสซึ่งใช้สำหรับในไอโฟนและไอพ็อดทัช
ไอริช

ไอริช (Irish) อาจหมายถึง
เกี่ยวกับประเทศไอร์แลนด์หรือไอร์แลนด์เหนือ
ชาวไอริช
ภาษาไอริช
อาหารไอริช
ไอริช - การสอบไล่ประเภทหนึ่งในโรงเรียนของประเทศไอร์แลนด์
ไอริช - ชื่อต้นหรือชื่อสกุลของบุคคล
ทะเลไอริช - ทะเลที่แยกเกาะไอร์แลนด์จากเกาะบริเตนใหญ่
ดูเพิ่ม

ไอร์แลนด์ (แก้ความกำกวม)
โอเคคอมพิวเตอร์

โอเคคอมพิวเตอร์ (OK Computer) เป็นอัลบั้มชุดที่สามของวงเรดิโอเฮด วางตลาดในวันที่ 16  มิถุนายน ค.ศ. 1997 ผ่านค่ายพาร์โลโฟนและแคปิตอล เรดิโอเฮดได้ผลิตและบันทึกเสียงด้วยตัวเองร่วมกับ ไนเจล ก็อดริช ที่จะเป็นโปรดิวเซอร์ให้กับวงในภายหลังกับผลงานอัลบั้มต่อมา เพลงอื่น ๆ ที่แต่งไว้ก่อนหน้าเซ่น "Lucky" ได้บันทึกเสียงไว้ในปี 1995 อัลบั้มได้ทำการบันทึกที่ ออกซฟอร์ดเชอร์และบาธ ระหว่างปี 1996 ถึง 1997 ซึ่งได้อัดเสียงที่ St Catherine's Court ในอัลบั้มชุดนี้เรดิโอเฮดได้พยายามลดการใช้กีตาร์ลงและเปลี่ยนสไตล์การทำเพลงจากอัลบั้มก่อนหน้า เดอะเบนส์ ในอัลบั้ม โอเคคอมพิวเตอร์ ได้เปลี่ยนการแต่งเนื้อเพลง เน้นเสียงที่หนาแน่น ในขณะที่เรดิโอเฮดได้รับอิทธิพลมาหลากหลายจนวางรากฐานในการทดลองมากขึ้น
แม้ว่าค่ายอีเอ็มไอจะมีการคาดการณ์กับยอดขายที่ลดลงซึ่งอาจจะทำยอดขายทางการตลาดไม่ดีนัก โอเคคอมพิวเตอร์ ได้ติดอันดับ 1 ในยูเคอัลบั้มชาร์ตและติดอันดับ 21 ในบิลบอร์ด 200 ถือว่าเป็นอัลบั้มที่ติดชาร์ตอัลบั้นสูงสูดในอเมริกาในช่วงเวลานั้น เพลงจากอัลบั้มได้แก่ —"Paranoid Android" "Karma Police" "Lucky" "No Surprises" และ "Airbag"— ที่ได้ออกจำหน่ายเป็นซิงเกิล จนทำให้เรดิโอเฮดได้เป็นที่รู้จักไปทั่วโลกและมีขอดขายมากกว่า 6 ล้านชุดทั่วโลก อัลบั้มรีมาสเตอร์ OK Computer OKNOTOK 1997 2017 เผยแพร่เมื่อวันที่ 22 มิถุนายน ค.ศ. 2017 เพื่อฉลองวันครบรอบ 20 ปี
อัลบั้มชุดนี้ได้ถูกวิจารณ์ว่าเป็นอัลบั้มที่ขายได้ดีที่สุดจากทั้งผู้ฟังนักวิจารณ์และนักดนตรีได้ยกให้เป็นอัลบั้มอัลบั้มที่ดีที่สุดตลอดกาล เคยถูกเสนอเข้าชิงรางวัล Grammy Award for Album of the Year และ Best Alternative Music Album ในปี 1998 อัลบั้นชุดนี้ยังเปลี่ยนให้ดนตรีร็อกแบบอังกฤษได้รับความสนใจมากขึ้น จนทำให้กระแสบริตป็อปเสื่อมไป ดนตรีออลเทอร์นาทิฟร็อกแบบบรรยากาศ ได้มาเป็นที่แพร่หลายมากขึ้นในยุคต่อมา เนื้อเพลงและตนดรีในอัลบั้มนี้ มักจะแสดงถึงโลกที่เต็มไปด้วยความโกรธเกรี้ยว การคุ้มครองผู้บริโภค ความแปลกแยกทางสังคม การแยกทางอารมณ์และความอึดอัดทางการเมือง
โอลิมปิกฤดูร้อน 1912

| --- | --- |
เมืองเจ้าภาพ: สต็อกโฮล์ม ประเทศสวีเดน
ประเทศเข้าร่วม: 28
นักกีฬาเข้าร่วม: 2,406 (ชาย 2,359; หญิง 47)
ชนิด: 102 รายการ ใน 14 ชนิดกีฬา (18 ชนิดย่อย)
พิธีเปิด: 6 กรกฎาคม 2455
พิธีปิด: 22 กรกฎาคม 2455
ประธานพิธีเปิด: กษัตริย์ พระเจ้ากุสตาฟที่ 5
สนามกีฬา: สนามกีฬาโอลิมปิกสต็อกโฮล์ม
← ลอนดอน 1908แอนต์เวิร์ป 1920 → เบอร์ลิน 1916 →  
โอลิมปิกฤดูร้อน 1912 มีชื่อทางการว่า กีฬาโอลิมปิกฤดูร้อนครั้งที่ 5 และรู้จักกันโดยทั่วไปในชื่อ สต็อกโฮล์ม 1912 เป็นการแข่งขันกีฬาโอลิมปิกที่จัดขึ้นที่กรุงสต็อกโฮล์ม ประเทศสวีเดน ในครั้งนี้พระเจ้ากุสตาฟที่ 5 แห่งสวีเดนได้ตรัสยกย่อง Jim Thorpe นักกีฬาจากสหรัฐอเมริกาว่าเป็นนักกีฬาที่ยิ่งใหญ่ที่สุดในโลก ซึ่งคำยกย่องนั้นเป็นสิ่งที่ไม่เกินความจริงเลย โดยเขาชนะเลิศการแข่งขันกีฬาลู่-ลาน 5 ประเภท (Pentathalon) รวมทั้งชนะเลิศการแข่งขันกีฬาลู่-ลาน 10 ประเภท (Decathalon) ด้วย ซึ่งได้ทำให้ Thorpe ได้กลายเป็นดาวของกีฬาโอลิมปิกจากสหรัฐอเมริกาอย่างแท้จริง
แต่ต่อมา Thorpe ได้ถูกยึดเหรียญชัยชนะคืนมาหลังจากที่ IOC พบว่าเขาอยู่ในทีมนักเบสบอลอาชีพในปี 1909 แต่หลังจากนั้นต่อมาถึง 73 ปี Thorpe ก็ได้รับเหรียญรางวัลกลับคืนมาด้วยความสนับสนุนของผู้ที่นิยมและเห็นอกเห็นใจ Thorpe แต่ก็หลังจากที่เขาได้เสียชีวิตไปแล้ว
โอลิมปิก 1912 ถูกจัดว่าเป็นครั้งที่ดีที่สุดครั้งหนึ่ง สวีเดนซึ่งเป็นประเทศเจ้าภาพได้มีการเตรียมพร้อมให้การแข่งขันครั้งนี้ออกมาสมบูรณ์ที่สุด มีนักกีฬา 26 ประเทศหรือประมาณกว่า 3,000 คนมาร่วมในการแข่งขันครั้งนี้
ชนิดกีฬาที่แข่งขัน

ในกีฬาโอลิมปิกคราวนี้ กำหนดการแข่งขันใน 14 ชนิดกีฬา 18 สาขา รวมทั้งหมด 102 ประเภทรุ่น:
กีฬาทางน้ำ
กระโดดน้ำ
ว่ายน้ำ
โปโลน้ำ
กรีฑา
จักรยาน
ขี่ม้า
ศิลปการบังคับม้า (2)
ขี่ม้าข้ามภูมิประเทศ (2)
ขี่ม้ากระโดดข้ามเครื่องกีดขวาง (2)
ฟันดาบ
ฟุตบอล
ยิมนาสติก
ปัญจกีฬาสมัยใหม่
เรือพาย
เรือใบ
ยิงปืน
เทนนิส
ชักเย่อ
มวยปล้ำ
ฟรีสไตล์ (8)
กรีก-โรมัน (8)
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูร้อน 1912
*  เจ้าภาพ ( สวีเดน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 25 | 19 | 19 | 63 |
| 2 |  สวีเดน* | 23 | 25 | 17 | 65 |
| 3 |  สหราชอาณาจักร | 10 | 15 | 16 | 41 |
| 4 |  ฟินแลนด์ | 9 | 8 | 9 | 26 |
| 5 |  ฝรั่งเศส | 7 | 4 | 3 | 14 |
| 6 |  เยอรมนี | 5 | 13 | 7 | 25 |
| 7 |  แอฟริกาใต้ | 4 | 2 | 0 | 6 |
| 8 |  นอร์เวย์ | 3 | 2 | 5 | 10 |
| 9 |  แคนาดา | 3 | 2 | 3 | 8 |
| 9 |  ฮังการี | 3 | 2 | 3 | 8 |
| 11–18 | Remaining | 9 | 14 | 22 | 45 |
| รวม (18 ประเทศ) | รวม (18 ประเทศ) | 101 | 106 | 104 | 311 |
แผนที่แสดงประเทศที่เข้าร่วมแข่งขัน
แผ่นดินไหวในแคว้นมาร์ราคิช-ซาฟี พ.ศ. 2566

| --- | --- |
ความเสียหายในเมืองตีซีอึนเตสต์

thแผ่นดินไหวในแคว้นมาร์ราคิช-ซาฟี พ.ศ. 2566 (ข้อมูลแผนที่)
เวลาสากลเชิงพิกัด: 2023-09-08 22:11:01
รหัสเหตุการณ์ ISC: 626740945
USGS-ANSS: ComCat
วันที่ท้องถิ่น: 8 กันยายน 2566 (2566-09-08)
เวลาท้องถิ่น: 23:11 น.
ขนาด: 6.8 Mww, 6.9 Mw
ความลึก: 26.3 กม. (16.3 mi)
ศูนย์กลาง: 31°06′36″N 8°26′24″W﻿ / ﻿31.110°N 8.440°W﻿ / 31.110; -8.440
ประเภท: รอยเลื่อนย้อนมุมต่ำตามแนวเฉียง
พื้นที่ที่ได้รับผลกระทบ: โมร็อกโก
ระดับความรุนแรงที่รู้สึกได้: IX (ร้ายแรง)
ผู้ประสบภัย: เสียชีวิตกว่า 2,681 ราย, บาดเจ็บกว่า 2,501 ราย
เมื่อเวลา 23:11 น. ของวันที่ 8 กันยายน พ.ศ. 2566 (ตามเวลาท้องถิ่น) เกิดแผ่นดินไหวขนาด 6.8–6.9 ตามมาตราขนาดโมเมนต์ในแคว้นมาร์ราคิช-ซาฟี ประเทศโมร็อกโก แผ่นดินไหวครั้งนี้มีศูนย์กลางอยู่ห่างจากเมืองมาร์ราคิชไปทางทิศตะวันตกเฉียงใต้ 71.8 กิโลเมตร (44.6 ไมล์) ใกล้เมืองอิกีลในเทือกเขาแอตลาส โดยเกิดขึ้นจากการเคลื่อนตัวของรอยเลื่อนย้อนมุมต่ำตามแนวเฉียง (oblique-thrust fault) ใต้เทือกเขา มีรายงานผู้เสียชีวิตอย่างน้อย 2,681 รายโดยส่วนใหญ่อยู่นอกเมืองมาร์ราคิช ความเสียหายลุกลามเป็นวงกว้าง รวมถึงสถานที่สำคัญทางประวัติศาสตร์ในเมืองมาร์ราคิชด้วย แรงสั่นสะเทือนของแผ่นดินไหวรู้สึกได้ถึงในประเทศสเปน ประเทศโปรตุเกส และประเทศแอลจีเรีย
แผ่นดินไหว

แผ่นดินไหวในแคว้นมาร์ราคิช-ซาฟีถือเป็นแผ่นดินไหวครั้งใหญ่ที่สุดที่มีการบันทึกด้วยเครื่องมือในประวัติศาสตร์โมร็อกโกสมัยใหม่ โดยเป็นรองเพียงแผ่นดินไหวขนาดความรุนแรง 6.5–7.0 ที่เมืองแม็กแน็สในคริสต์ศตวรรษที่ 18 เท่านั้น แผ่นดินไหวครั้งนี้เกิดขึ้นที่ระดับความลึก 26.3 กิโลเมตร (16.3 ไมล์) และมีขนาดความรุนแรง 6.8 ตามรายงานของสำนักงานสำรวจธรณีวิทยาสหรัฐ ในขณะที่หน่วยงานด้านแผ่นดินไหวของโมร็อกโกรายงานความลึกศูนย์เกิดแผ่นดินไหวอยู่ที่ 8 กิโลเมตร (5.0 ไมล์) และรายงานขนาดความรุนแรงอยู่ที่ 7.2 ส่วนโครงการโกลบัลเซนทรอยด์-โมเมนต์-เทนเซอร์รายงานว่าแผ่นดินไหวมีขนาดความรุนแรง 6.9 ตามรายงานของศูนย์วิทยาแผ่นดินไหวยุโรป-เมดิเตอร์เรเนียน แรงสั่นสะเทือนสามารถรู้สึกได้ในเวสเทิร์นสะฮารา มอริเตเนีย แอลจีเรีย สเปน โปรตุเกส และตามชายฝั่งช่องแคบยิบรอลตาร์ นอกจากนี้ยังตรวจพบได้ไกลถึงสถานีตรวจวัดในอียิปต์ ผู้อยู่ในเหตุการณ์กล่าวว่าการสั่นสะเทือนกินเวลาประมาณ 20 วินาที เกิดแผ่นดินไหวตามขนาดความรุนแรง 4.9 หลังจากเกิดแผ่นดินไหวหลักเพียง 19 นาที
ผลกระทบ

แผ่นดินไหวส่งผลให้มีผู้เสียชีวิตอย่างน้อย 2,681 ราย และบาดเจ็บ 2,501 ราย ผู้บาดเจ็บอย่างน้อย 1,404 รายมีอาการสาหัส มีผู้เสียชีวิตจำนวนมากในพื้นที่ห่างไกลทางทิศใต้ของเมืองมาร์ราคิช การเสียชีวิตส่วนใหญ่เกิดขึ้นในจังหวัดอัลฮะอูซและจังหวัดตารูดานต์ ในเมืองเมาลายอิบรอฮีม ชาวบ้านติดอยู่ใต้ซากอาคารที่ถล่มลงมาและอาสาสมัครได้พยายามช่วยเหลือกู้ภัย
ที่เมืองมาร์ราคิช บ้านบางหลังในเขตเมืองเก่าและบางส่วนของกำแพงเมืองพังทลายลง ส่งผลให้หลายครอบครัวติดอยู่ใต้ซากปรักหักพัง ในย่านญามิอุลฟะนาอ์ หออะษานและบางส่วนของกำแพงมัสยิดค็อรบูชพังถล่มลงมาทับยานพาหนะที่อยู่เบื้องล่าง มัสยิดอัลกุตุบียะฮ์ก็ได้รับความเสียหายเช่นกัน อาคารหลายหลังในย่านเมืองเก่ามาร์ราคิชซึ่งเป็นแหล่งมรดกโลกยูเนสโกที่มีอายุย้อนไปถึงคริสต์ศตวรรษที่ 12 ก็พังทลายลงเช่นกัน การเข้าถึงอินเทอร์เน็ตหยุดชะงักเนื่องจากไฟฟ้าดับ
กระทรวงมหาดไทยกล่าวว่าความเสียหายส่วนใหญ่เกิดขึ้นนอกเมืองใหญ่ ใกล้กับศูนย์กลางแผ่นดินไหวที่ทิวเขาแอตลาสสูง สถานีโทรทัศน์สาธารณะอัลเอาลารายงานว่าอาคารหลายแห่งพังทลายลงมา ที่ศูนย์กลางแผ่นดินไหวในเมืองอัลฮะอูซ ชาวบ้านติดอยู่ใต้ซากปรักหักพังของอาคารที่พังถล่ม ที่เมืองอะมิซมีซใกล้ศูนย์กลางแผ่นดินไหว เจ้าหน้าที่กู้ภัยต้องเคลื่อนย้ายซากปรักหักพังด้วยมือเปล่า นักผจญเพลิงและทหารรวมยี่สิบคนเข้าไปที่ซากบ้านหลังหนึ่งที่ซึ่งพวกเขาได้พบศพอย่างน้อย 2 ศพ บ้านแบบดั้งเดิมเกือบทั้งหมด 50 หลังในหมู่บ้านมัจญ์ญาฏถูกทำลายและชาวเมืองเสียชีวิตหลายสิบราย บ้านเรือนร้อยละเก้าสิบในเมืองอัสนีถูกทำลาย บ้านเรือนอีกจำนวนมากในเมืองต่าง ๆ ใกล้ศูนย์กลางแผ่นดินไหวถล่มลงมาบางส่วนหรือทั้งหมด ไฟฟ้าและถนนถูกตัดขาดในบางพื้นที่ ในเมืองแอซาวีรา ส่วนหน้าอาคารบางแห่งถล่มลงมา
เมืองอะดาซีลและเมืองอิมลีล รวมทั้งหมู่บ้านต่าง ๆ รอบเขาตูบกอลถูกทำลายหรือได้รับความเสียหายอย่างรุนแรงจากแผ่นดินไหว มัสยิดตินมัลซึ่งเป็นโบราณสถานแห่งหนึ่งในทิวเขาแอตลาสสูงได้รับความเสียหายเป็นวงกว้าง นอกเมืองอากาดีร์ ในหมู่บ้านตากีและหมู่บ้านตัดรอรต์ บ้านเรือนหลายหลังถูกทำลาย นักท่องเที่ยวชาวฝรั่งเศสรายหนึ่งเสียชีวิตจากอาการหัวใจวายระหว่างเกิดแผ่นดินไหว
ผลสืบเนื่อง

ชาวเมืองมาร์ราคิชช่วยกันเก็บกวาดเศษซากอาคารด้วยมือเปล่าระหว่างรอเครื่องมือหนัก ชาวบ้านที่ตื่นตระหนกจำนวนมากยังคงอยู่กลางแจ้งเพราะกลัวว่าจะเกิดแผ่นดินไหวตามมาอีกระลอก ภาพถ่ายและวิดีโอที่โพสต์ทางสื่อสังคมเผยให้เห็นผู้คนวิ่งหนีออกจากศูนย์การค้า ร้านอาหาร และอาคารอะพาร์ตเมนต์ ในกรุงราบัตซึ่งอยู่ห่างจากศูนย์กลางแผ่นดินไหวไปทางทิศเหนือ 350 กิโลเมตร (220 ไมล์) และในเมืองอิมซูวานซึ่งเป็นเมืองชายฝั่ง ชาวบ้านได้หนีออกไปอยู่นอกบ้านเช่นกัน
เลขาธิการใหญ่กองอำนวยการกิจการภายในของกระทรวงมหาดไทยโมร็อกโกกล่าวว่าเจ้าหน้าที่และทีมรักษาความปลอดภัยกำลังรวบรวมทรัพยากรเพื่อให้ความช่วยเหลือและประเมินความเสียหาย ในเมืองซาเล รถบรรทุกหลายคันขนผ้าห่ม เตียงสนาม และอุปกรณ์ส่องสว่างไปยังพื้นที่ที่ได้รับผลกระทบ รถบรรทุกกึ่งพ่วงหลายคันยังขนเสบียงไปยังพื้นที่เหล่านี้ด้วย ช่อง 2M ของโมร็อกโกแชร์วิดีโอเกี่ยวกับยานพาหนะฉุกเฉินที่วิ่งไปตามถนนลูกรัง ภารกิจช่วยเหลือและกู้ภัยหยุดชะงักเนื่องจากถนนในพื้นที่ภูเขาเต็มไปด้วยยานพาหนะและก้อนหินที่หล่นลงมา ในจังหวัดอัลฮะอูซ มีการเคลื่อนย้ายก้อนหินออกจากพื้นถนนเพื่อให้รถพยาบาลและรถช่วยเหลือเข้าถึงพื้นที่ที่ได้รับผลกระทบได้
มีผู้บาดเจ็บเข้ารับการรักษาตามโรงพยาบาลต่าง ๆ ในเมืองมาร์ราคิชเพิ่มขึ้นเป็นจำนวนมาก ผู้บาดเจ็บจากนอกเมืองมาร์ราคิชก็เริ่มหลั่งไหลเข้ามาในเมืองเพื่อรับการรักษา มีการร้องขอให้ชาวเมืองช่วยกันบริจาคโลหิต ในช่วงเช้าของวันที่ 9 กันยายน ประชาชนราว 200 คนรวมทั้งนักท่องเที่ยวเดินทางไปบริจาคโลหิตที่โรงพยาบาลแห่งหนึ่ง การประเมินความเสียหายในมาร์ราคิชเผยให้เห็นว่าส่วนใหญ่ของเมืองไม่ได้รับความเสียหายมากนัก
สมเด็จพระราชาธิบดีมุฮัมมัดที่ 6 ทรงอนุมัติให้ส่งทหารโมร็อกโกไปยังเมืองต่าง ๆ ที่ได้รับผลกระทบเพื่อให้ความช่วยเหลือ ต่อมากองทัพบกได้จัดตั้งโรงพยาบาลสนามขึ้นในเมืองเมาลายอิบรอฮีม ผู้รอดชีวิตที่เมืองนี้เริ่มขุดหลุมศพบนเนินเขาลูกหนึ่งเพื่อฝังศพผู้เสียชีวิต ท่าอากาศยานมาร์ราคิช-เมนารายังคงเปิดดำเนินการตามปกติ แต่เที่ยวบินของไรอันแอร์ 2 เที่ยวบินจากเมืองมาร์ราคิชไปยังกรุงบรัสเซลส์และเมืองโบแวของฝรั่งเศสในวันที่ 9 กันยายน ถูกยกเลิก บริติชแอร์เวย์ได้เปลี่ยนเครื่องบินปกติของตนเป็นลำใหญ่ขึ้นเพื่อบรรทุกพลเมืองสหราชอาณาจักรที่ต้องการกลับประเทศ
สมาพันธ์ฟุตบอลแอฟริกาประกาศเลื่อนการแข่งขันแอฟริกาคัพออฟเนชันส์รอบคัดเลือกระหว่างทีมชาติโมร็อกโกกับทีมชาติไลบีเรีย ซึ่งเดิมมีกำหนดจัดขึ้นที่เมืองอากาดีร์ในวันที่ 9 กันยายน
โอลิมปิกฤดูร้อน 1920

| --- | --- |
โปสเตอร์โอลิมปิกฤดูร้อน 1920
เมืองเจ้าภาพ: แอนต์เวิร์ป ประเทศเบลเยียม
ประเทศเข้าร่วม: 29
นักกีฬาเข้าร่วม: 2,626 (ชาย 2,561; หญิง 65)
ชนิด: 156 รายการ ใน 22 ชนิดกีฬา (29 ชนิดย่อย)
พิธีเปิด: 14 สิงหาคม 2463
พิธีปิด: 12 กันยายน 2463
ประธานพิธีเปิด: กษัตริย์ พระเจ้าอัลแบร์ที่ 1
สนามกีฬา: สนามกีฬาโอลิมปิส์ช
ฤดูร้อน← สต็อกโฮล์ม 1912 ← เบอร์ลิน 1916ปารีส 1924 →  ฤดูหนาวชามอนี 1924 → 
โอลิมปิกฤดูร้อน 1920 มีชื่อทางการว่า กีฬาโอลิมปิกฤดูร้อนครั้งที่ 7 และรู้จักกันโดยทั่วไปในชื่อ แอนต์เวิร์บ 1920 จัดขึ้น ณ แอนต์เวิร์บ ประเทศเบลเยียม ได้มีการกำหนดสัญลักษณ์ของกีฬาโอลิมปิกขึ้นใหม่ในรูปห่วง 5 ห่วงคล้องกันอยู่ (Olympic Rings) กีฬาโอลิมปิกในครั้งนี้ไม่สามารถกล่าวได้ว่าเป็นกีฬานานาชาติอย่างแท้จริง เนื่องจากได้กีดกันไม่ให้ประเทศผู้แพ้สงครามโลกครั้งที่ 1 เข้าร่วมการแข่งขันด้วย
ชนิดกีฬาที่แข่งขัน

ในกีฬาโอลิมปิกคราวนี้ กำหนดการแข่งขันใน 22 ชนิดกีฬา 29 สาขา รวมทั้งหมด 156 ประเภทรุ่น:
กีฬาทางน้ำ
กระโดดน้ำ
ว่ายน้ำ
โปโลน้ำ
ยิงธนู
กรีฑา
มวยสากลสมัครเล่น
จักรยาน
ถนน (2)
แทร็ก (4)
ขี่ม้า
ศิลปการบังคับม้า (2)
ขี่ม้าข้ามภูมิประเทศ (2)
ขี่ม้ากระโดดข้ามเครื่องกีดขวาง (2)
ฟันดาบ
ฮอกกี้
สเกตลีลา
ฟุตบอล
ยิมนาสติก
ฮอกกี้น้ำแข็ง
ปัญจกีฬาสมัยใหม่
โปโล
เรือพาย
รักบี้ยูเนียน
เรือใบ
ยิงปืน
เทนนิส
ชักเย่อ
ยกน้ำหนัก
มวยปล้ำ
ฟรีสไตล์ (8)
กรีก-โรมัน (8)
ชนิดกีฬาที่แข่งขัน > กีฬาสาธิต

คอร์ฟบอล
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูร้อน 1920
*  เจ้าภาพ ( เบลเยียม)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 41 | 27 | 27 | 95 |
| 2 |  สวีเดน | 19 | 20 | 25 | 64 |
| 3 |  ฟินแลนด์ | 15 | 10 | 9 | 34 |
| 4 |  สหราชอาณาจักร | 14 | 15 | 13 | 42 |
| 5 |  เบลเยียม* | 14 | 11 | 11 | 36 |
| 6 |  นอร์เวย์ | 13 | 9 | 9 | 31 |
| 7 |  อิตาลี | 13 | 5 | 5 | 23 |
| 8 |  ฝรั่งเศส | 9 | 19 | 13 | 41 |
| 9 |  เนเธอร์แลนด์ | 4 | 2 | 5 | 11 |
| 10 |  เดนมาร์ก | 3 | 9 | 1 | 13 |
| 11–22 | Remaining | 10 | 20 | 18 | 48 |
| รวม (22 ประเทศ) | รวม (22 ประเทศ) | 155 | 147 | 136 | 438 |
แผนที่แสดงประเทศเข้าร่วมแข่งขัน
แผ่นดินไหวในมณฑลเสฉวน พ.ศ. 2551

| --- | --- |
อาคารถล่มที่อำเภอเวิ่นชฺวานกำลังถูกรื้อหลังจากเหตุการณ์แผ่นดินไหว
Chengduแผ่นดินไหวในมณฑลเสฉวน พ.ศ. 2551 (มณฑลเสฉวน)ที่ตั้งจุดศูนย์กลางแผ่นดินไหวในมณฑลเสฉวน
เวลาสากลเชิงพิกัด: 2008-05-12 06:28:01
รหัสเหตุการณ์ ISC: 13228121
USGS-ANSS: ComCat
วันที่ท้องถิ่น: 12 พฤษภาคม ค.ศ. 2008 (2008-05-12)
เวลาท้องถิ่น: 14:28:01 CST
ระยะเวลา: >2 นาที
ขนาด: 8.0 Ms , 7.9 Mw 
ความลึก: 19 กิโลเมตร (12 ไมล์)
ศูนย์กลาง: 31°01′16″N 103°22′01″E﻿ / ﻿31.021°N 103.367°E﻿ / 31.021; 103.367﻿ (Sichuan earthquake)
รอยเลื่อน: Yingxiu-Beichuan fault
ประเภท: รอยเลื่อนย้อนมุมต่ำ
พื้นที่ที่ได้รับผลกระทบ: มณฑลเสฉวน
ความเสียหายทั้งหมด: 150,000 ล้านดอลลาร์สหรัฐ (2008)
ระดับความรุนแรงที่รู้สึกได้: XI (สุดขีด)
แผ่นดินไหวตาม: หลัก ๆ 149 ถึง 284 ครั้ง รวมมากกว่า 42,719 ครั้ง 
ผู้ประสบภัย: เสียชีวิต 87,587 คน บาดเจ็บ 374,643 คน หายตัว 18,392 คน
อ้างอิง: 
เหตุการณ์แผ่นดินไหวในมณฑลเสฉวน พ.ศ. 2551 (จีน: 汶川大地震; พินอิน: Wènchuān dà dìzhèn; แปลตรงตัว: "แผ่นดินไหวครั้งใหญ่แห่งเวิ่นชฺวาน") เกิดขึ้นเมื่อเวลา 14.28 น. ตามเวลาท้องถิ่น หรือ 6.28 น. ตามเวลาสากลเชิงพิกัด ในวันที่ 12 พฤษภาคม พ.ศ. 2551 มีศูนย์กลางอยู่ที่อำเภอเวิ่นชฺวาน (汶川县; เวิ่นชฺวาน) ทางตะวันตกเฉียงเหนือของนครเฉิงตู 90 กิโลเมตร ในมณฑลเสฉวน ประเทศจีน วัดขนาดเบื้องต้นได้แมกนิจูด 7.8 ต่อมา USGS ได้ปรับค่าขนาดเป็นแมกนิจูด 7.9 และประเทศจีนได้ปรับขนาดเป็น 8.0 แมกนิจูด  จุดศูนย์กลางแผ่นดินไหวมีระยะห่าง 90 กิโลเมตร จาก นครเฉิงตู เมืองหลวงของมณฑลเสฉวน และมีความลึก 19 กิโลเมตร  แผ่นดินไหวสามารถรู้สึกได้จากระยะทางไกล เช่น ที่กรุงปักกิ่ง (ห่างออกไป 1,500 กม.) และ เซี่ยงไฮ้ (ห่างออกไป 1,700 กม.) ที่ที่อาคารสำนักงานได้รับแรงสั่นสะเทือน แผ่นดินไหวก็ยังสามารถรู้สึกได้ในประเทศเพื่อนบ้านของจีน อาทิเช่น ประเทศไทย ประเทศบังกลาเทศ ประเทศอินเดีย ประเทศปากีสถาน เป็นต้น
ตัวเลขอย่างเป็นทางการ (วันที่ 29 พฤษภาคม) ได้ประกาศออกมาแล้วว่า มีผู้เสียชีวิต 68,516 คน บาดเจ็บ 365,399 คน และสูญหาย 19,350 คน
ผลกระทบจากการสั่น

สถานที่เรียงตามลำดับจากระยะทางจากจุดสั่น (หรือเวลา) :
สาธารณรัฐประชาชนจีน : ทุกมณฑลยกเว้น ซินเจียง, จี๋หลิน และ มณฑลเฮย์หลงเจียง ถูกกระทบจากแผ่นดินไหว
ฮ่องกง : การสั่นสะเทือนรู้สึกได้สามนาทีหลังจากการสั่นจากจุดศูนย์กลาง ต่อเนื่องไปอีกครึ่งนาที
มาเก๊า : การสั่นสะเทือนรู้สึกได้สามนาทีหลังจากแผ่นดินไหว
เวียดนาม: การสั่นสะเทือนรู้สึกได้ห้านาทีหลังจากแผ่นดินไหวในทางเหนือของประเทศ
ไทย: ในบางส่วนของประเทศไทย การสั่นสะเทือนรู้สึกได้หกนาทีหลังจากจุดศูนย์กลางแผ่นดินไหวสั่น บรรดาตึกและอาคารต่าง ๆ ไหวเป็นเวลานานไปอีกหลายนาที
ไต้หวัน : การสั่นสะเทือนใช้เวลาแปดนาทีถึงไต้หวัน หลังจากนั้นก็ไหวต่อเนื่องอยู่หนึ่งถึงสองนาที; ไม่มีรายงานความเสียหายหรือผู้บาดเจ็บ
มองโกเลีย : การสั่นสะเทือนรู้สึกได้แปดนาทีหลังจากแผ่นดินไหวในบางส่วนของประเทศมองโกเลีย
บังกลาเทศ : การสั่นสะเทือนรู้สึกได้แปดนาทีครึ่งหลังจากแผ่นดินไหวในทุกส่วนของประเทศ
เนปาล: การสั่นสะเทือนรู้สึกได้ประมาณแปดนาทีครึ่งหลังจากจุดศูนย์กลางแผ่นดินไหว
อินเดีย: การสั่นสะเทือนรู้สึกได้ประมาณเก้านาทีหลังจากแผ่นดินไหวในบางส่วนของประเทศอินเดีย
ปากีสถาน: ในบางส่วนของปากีสถานเหนือ การสั่นสะเทือนรู้สึกได้สิบนาทีหลังจากศูนย์กลางแผ่นดินไหวสั่น
ญี่ปุ่น: การสั่นสามารถรู้สึกได้ใน โตเกียว
รัสเซีย: การสั่นสะเทือนรู้สึกได้ใน ทูวา แต่ไม่มีรายงานผู้บาดเจ็บ
ความช่วยเหลือจากภายในและนอกประเทศ > ความช่วยเหลือภายในประเทศ

สภากาชาดของประเทศจีนได้ให้ 557 เต็นท์และผ้าห่ม 2,500 ผืน โดยรวม 788,000 หยวน ($113,000)